
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 170 

4 Σεπτεμβρίου 2009 


ΠΕΡ ΙΕΧΟΜ ΕΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

123. Κύρωση και θέση σε ισχύ του 4ου Συμπληρώμα¬ 
τος της Ελληνικής Φαρμακοποιίας έκδοση V... 1 

ΣΥΜΒΑΣΕΙΣ 

Δανειστική σύμβαση χρηματοδότησης μεταξύ του 
Ελληνικού Δημοσίου και της «ΑΤΕ ΒΑΝΚ». 2 

Σύμβαση χρηματοδότησης του Ελληνικού Δημοσίου με 
ποσό μέχρι διακοσίων ενενήντα τριών εκατομμυ¬ 
ρίων οκτακόσιων σαράντα χιλιάδων εκατόν είκοσι 
τριών ευρώ και τριών λεπτών (293.840.123,03 €). 3 

ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 


3. Το άρθρο 90 του «Κώδικα νομοθεσίας για την Κυ¬ 
βέρνηση και τα κυβερνητικά όργανα» που κυρώθηκε με 
το άρθρο πρώτο του π.δ. 63/2005 (Α' 98). 

4. Ότι από τις διατάξεις του παρόντος προεδρικού 
διατάγματος προκαλείται δαπάνη 45.000,00 ευρώ και 
έχει εγγραφεί σχετική πίστωση στον εγκεκριμένο προ¬ 
ϋπολογισμό του Ε.Ο.Φ. οικονομικού έτους 2009 στον ει¬ 
δικό Φορέα 4120 και ΚΑΕ 4127 για την αντιμετώπιση της 
σχετικής δαπάνης (σχετ. η υπ’ αριθμ. 2/12983/0094/2009 
απόφαση του Υπουργού Οικονομίας και Οικονομικών). 

5. Την υπ’αριθμ. 158/2009 γνωμοδότηση του Συμβουλί¬ 
ου της Επικράτειας με πρόταση του Υπουργού Υγείας 
και Κοινωνικής Αλληλεγγύης αποφασίζουμε: 

Αρθρο 1 

Κυρώνεται και τίθεται σε ισχύ το 4° Συμπλήρωμα της 
Ελληνικής Φαρμακοποιίας έκδοση V που καταρτίσθηκε 
και εκδόθηκε από τον Εθνικό Οργανισμό Φαρμάκων. 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 123 

Κύρωση και θέση σε ισχύ του 4ου Συμπληρώματος 
της Ελληνικής Φαρμακοποιίας έκδοση V. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του ν.δ. 1011/1971 άρθρο 1, 4 και 5 «περί αναμορ- 
φώσεως της Ελληνικής Φαρμακοποιίας και εκδόσεως 
συμπληρωμάτων αυτής» (Α' 204 ). 

β) Της παρ. 7 του άρθρου 3 του ν. 1316/1983 «Ιδρυση, 
Οργάνωση και αρμοδιότητες του Εθνικού Οργανισμού 
Φαρμάκων (ΕΟΦ), της Εθνικής Φαρμακοβιομηχανίας 
(ΕΦ), της Κρατικής Φαρμακαποθήκης (ΚΦ), και τροποποί¬ 
ηση και συμπλήρωση της Φαρμακευτικής Νομοθεσίας 
και άλλες διατάξεις» (Α' 3) όπως αντικαταστάθηκε με 
την παρ. 4 το άρθρου 46 του ν. 2519/1997 «Ανάπτυξη 
και εκσυγχρονισμός του Εθνικού» Συστήματος Υγείας, 
οργάνωση των υγειονομικών υπηρεσιών, ρυθμίσεις για 
τα φάρμακα και άλλες διατάξεις» (Α' 165). 

γ) Του ν. 1425/1984 «Κύρωση της σύμβασης για την 
εκπόνηση Ευρωπαϊκής Φαρμακοποιίας και άλλες δια¬ 
τάξεις» (Α' 30). 

2. Την υπ’ αριθμ. 0-808/17η/22.9.2008 πράξη του Δ.Σ./ΕΟΦ. 


Άρθρο 2 

Η τυπική ισχύς του παρόντος αρχίζει από της δημο- 
σιεύσεως στην Εφημερίδα της Κυβερνήσεως. 

Η ουσιαστική ισχύς του παρόντος αρχίζει από της 
ημερομηνίας κατά την οποία είναι δυνατή η διάθεση 
των τόμων αυτού στα ενδιαφερόμενο πρόσωπα. 

Στον Υπουργό Υγείας και Κοιν. Αλληλεγγύης ανα¬ 
θέτουμε τη δημοσίευση και εκτέλεση του παρόντος 
Διατάγματος. 

Αθήνα, 2 Σεπτεμβρίου 2009 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 


Ο ΥΠΟΥΡΓΟΣ ΥΓΕΙΑΣ ΚΑΙ ΚΟΙΝ. ΑΛΛΗΛΕΓΓΥΗΣ 

ΔΗΜΗΤΡΙΟΣ ΑΒΡΑΜΟΠΟΥΛΟΣ 
-♦- 

ΣΥΜΒΑΣΕΙΣ 


( 2 ) 

Δανειστική σύμβαση χρηματοδότησης μεταξύ του 
Ελληνικού Δημοσίου και της «ΑΤΕ ΒΑΝΚ». 


Στην Αθήνα σήμερα, στις 20.8.2009 μεταξύ: 
α) Του Ελληνικού Δημοσίου, που εκπροσωπείται, νό¬ 
μιμα στην προκειμένη περίπτωση, από τον Υπουργό 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Αγροτικής Ανάπτυξης & Τροφίμων Σωτήρη Χατζηγάκη 
και από τον Υφυπουργό Οικονομίας & Οικονομικών Νι¬ 
κόλαο Λέγκα και 

β) Της Αγροτικής Τράπεζας της Ελλάδος Α.Ε., με το 
διακριτικό τίτλο «ΑΤΕόαη1<», που νόμιμα εκπροσωπείται 
από το Διοικητή αυτής Δημήτριο Μηλιάκο, 

συμφωνούνται τα εξής: 

Άρθρο Ιο 

Η ΑΤΕόαηΚ, μετά από αίτημα του Ελληνικού Δημοσίου, 
θα χρηματοδοτήσει το Ελληνικό Δημόσιο με ποσό ενε¬ 
νήντα πέντε εκατομμυρίων τετρακοσίων σαράντα οκτώ 
χιλιάδων τετρακοσίων σαράντα έξι ευρώ και ογδόντα 
οκτώ λεπτών (95.448.446,88 €), προκειμένου να χρησι¬ 
μοποιηθεί για την κάλυψη του ελλείμματος του Ειδικού 
Λογαριασμού Εγγυήσεων Γεωργικών Προϊόντων (ΕΛΕ¬ 
ΓΕΠ) οικονομικού έτους 2007/2008 (μέχρι 15.10.2008), 
σύμφωνα με την υπ’ αριθμ. 5571/Ρ.Μ./2006 σύμβαση μετα¬ 
ξύ του Ελληνικού Δημοσίου και της ΑΤΕ03π1< και την από 
15.10.2007 Πρόσθετη Πράξη της ως άνω Σύμβασης. 

Άρθρο 2ο 

Ο Υπουργός Αγροτικής Ανάπτυξης & Τροφίμων και ο 
Υφυπουργός Οικονομίας & Οικονομικών, που εκπροσω¬ 
πούν το Ελληνικό Δημόσιο, δηλώνουν με την παρούσα 
ότι αποδέχονται για λογαριασμό του Ελληνικού Δημο¬ 
σίου τη σύναψη σύμβασης χρηματοδότησης από την 
ΑΤΕ03 π 1< με ποσό ενενήντα πέντε εκατομμυρίων τετρα¬ 
κοσίων σαράντα οκτώ χιλιάδων τετρακοσίων σαράντα 
έξι ευρώ και ογδόντα οκτώ λεπτών (95.448.446,88 €) 
και εξουσιοδοτούν την ΑΤΕόβπΚ να διαθέσει το προϊόν 
αυτής για την κάλυψη των ανοιγμάτων που αναφέρονται 
στο άρθρο 1. 

Αρθρο 3ο 

Διάρκεια χρηματοδότησης οκτώ (8) έτη από τη σύνα¬ 
ψη της παρούσας, χωρίς περίοδο χάριτος. Η αποπληρω¬ 
μή του κεφαλαίου της ως άνω χρηματοδότησης ύψους 
ενενήντα πέντε εκατομμυρίων τετρακοσίων σαράντα 
οκτώ χιλιάδων τετρακοσίων σαράντα έξι ευρώ και ογδό¬ 
ντα οκτώ λεπτών (95.448.446,88 €) θα γίνει σε οκτώ 
(8) ίσες συνεχείς, ετήσιες χρεολυτικές δόσεις. Κατά 
την καταβολή εκάστης δόσης θα καταβάλλονται και οι 
αναλογούντες ετήσιοι τόκοι, με βάση το επιτόκιο που 
αναφέρεται και θα είναι έντοκα απαιτητοί από τη λήξη 
εκάστης δόσης. Η καταβολή της πρώτης τοκοχρεολυ- 
τικής δόσης θα γίνει στις 1.7.2010. 

Η παραπάνω χρηματοδότηση θα επιβαρύνεται με κυ¬ 
μαινόμενο επιτόκιο, το οποίο θα είναι ίσο με το επιτόκιο 
εκτοκισμού διατραπεζικής αγοράς ΕυπόοΓ έξι (6) μηνών 
που ισχύει την ημέρα έναρξης εκάστης περιόδου εκτο- 
κισμού, όπως αυτό διαμορφώνεται δύο (2) εργάσιμες 
ημέρες πριν, πλέον περιθωρίου (πιβι-ρίπ) 0,85% για όλη 
τη διάρκεια του δανείου. Ο εκτοκισμός της χρηματο¬ 
δότησης θα γίνεται κάθε εξάμηνο και ο τόκος θα υπο¬ 
λογίζεται τοκαριθμικά επί του εκάστοτε ανεξόφλητου 
υπολοίπου της χρηματοδότησης, με βάση το έτος των 
360 ημερών, από ημέρα σε ημέρα για τις πράγματι δι- 
ανυθείσες ημέρες κάθε περιόδου εκτοκισμού, καθ’ όλη 
τη διάρκεια αυτής, με βάση τα παραπάνω επιτόκια. Οι 
τόκοι του πρώτου εξαμήνου εκάστης δόσης θα κατα¬ 
βάλλονται μαζί με τους τόκους του δεύτερου εξαμήνου, 
κατά τη λήξη της δόσης. 


Σε περίπτωση καθυστέρησης πληρωμής των τόκων ή 
του κεφαλαίου θα οφείλεται τόκος υπερημερίας ίσος 
με το επιτόκιο που αναφέρεται στην παρούσα σύμβαση 
προσαυξημένο κατά μία εκατοστιαία μονάδα (1,00%). Η 
ημέρα έναρξης καθυστέρησης και έναρξης καταβολής 
υπερημερίας θα είναι μετά από 30 ημέρες από την 
ημέρα καταλογισμού της οφειλής του τόκου και του 
κεφαλαίου δόσης, κατά τη διάρκεια των οποίων θα 
καταβάλλονται απλοί τόκοι, όπως ορίζεται παραπάνω. 

Αρθρο 4ο 

Η παρούσα δανειστική σύμβαση αποτελεί αναπόσπα¬ 
στο μέρος της δανειστικής σύμβασης χρηματοδότησης 
Γεωργικών Κοινοτικών Δαπανών περιόδου 2007/2008, 
η οποία θα πιστωθεί με το προϊόν του νέου δανείου 
μετά την υπογραφή της σύμβασης ρύθμισης και αυτό 
αποτελεί νέο ισόποσο δάνειο προς το Ελληνικό Δημόσιο 
και η εξόφληση του θα βαρύνει κατά κεφάλαιο τόκους 
και λοιπά έξοδα την πίστωση Τακτικού Προϋπολογι¬ 
σμού ΚΑΕ 2112 του φορέα 29/110 (κάλυψη ελλείμματος 
ΕΛΕΓΕΠ). 

Η σύμβαση αυτή ισχύει από 1.7.2009. 

Αρθρο 5ο 

Μετά την εξόφληση των παραπάνω οφειλών, που 
αναφέρονται στο άρθρο 1, η ΑΤΕό3πΙ< δε θα απαιτήσει 
κανένα άλλο ποσό για την κάλυψη του ελλείμματος 
του Ειδικού Λογαριασμού Εγγυήσεων Γ εωργικών Προ¬ 
ϊόντων (ΕΛΕΓΕΠ) οικονομικού έτους 2007/2008 (μέχρι 
15.10.2008). 

Αρθρο 6ο 

Ρητά συμφωνείται ότι σε περίπτωση που κατά τη 
διάρκεια της χρηματοδότησης αλλάξουν οι όροι των 
υποχρεώσεων περί κεφαλαιακής επάρκειας των Τρα¬ 
πεζών για τα δάνεια προς το Ελληνικό Δημόσιο ή και 
τους Οργανισμούς, που δανείζονται με την Εγγύηση 
του Ελληνικού Δημοσίου, η Τράπεζα, με τη σύμφωνη 
γνώμη του Ελληνικού Δημοσίου, θα έχει δικαίωμα ανα¬ 
προσαρμογής του περιθωρίου (πιαι-ςίπ) σε επίπεδο που 
να καλύπτει το επιπλέον κόστος που συνεπάγεται για 
την τράπεζα η αλλαγή αυτή. 

Αρθρο 7ο 

Το Ελληνικό Δημόσιο παρέχει ρητώς τη συναίνεσή 
του στην ΑΤΕό3π1< για τη δυνατότητα εκχώρησης εκ 
μέρους αυτής της παρούσας Σύμβασης και κάθε απαί¬ 
τησης που απορρέει από αυτήν ως ασφάλειας υπέρ της 
Τράπεζας της Ελλάδος, στο πλαίσιο εφαρμογής της 
υπ’ αριθμ. 54/27.2.2004 πράξης Συμβουλίου Νομισματι¬ 
κής Πολιτικής, όπως τροποποιήθηκε με την υπ’ αριθμ. 
61/6.12.2006 πράξη Συμβουλίου Νομισματικής Πολιτικής, 
που αφορά τις προϋποθέσεις σύστασης ασφάλειας επί 
μη εμπορεύσιμων περιουσιακών στοιχείων για τη διε¬ 
νέργεια πράξεων νομισματικής πολιτικής και παροχής 
ενδοημερήσιας πίστωσης. 

Για την περίπτωση που η παρούσα Σύμβαση απο- 
τελέσει αντικείμενο εκχώρησης κατά τα ανωτέρω, το 
Ελληνικό Δημόσιο παρέχει ρητώς τη συναίνεσή του 
στην ΑΤΕό3πΙ< για τη χορήγηση προς την ενεχυρούχο 
δανείστρια Τράπεζα της Ελλάδος, τις λοιπές εθνικές 
κεντρικές τράπεζες του Ευρωσυστήματος και την Ευρω¬ 
παϊκή Κεντρική Τράπεζα (ΕΚΤ) όλων των στοιχείων και 

πληροφοριών που τυχόν εμπίπτουν στο επαγγελματικό 
/ τραπεζικό απόρρητο και αφορούν την εκχωρούμενη 
λόγω ενεχύρου δανειακή απαίτηση που απορρέει από 
την παρούσα Σύμβαση ή τον οφειλέτη. 

Αρθρο 8ο 

Η παρούσα σύμβαση συντάχθηκε σε τέσσερα (4) όμοια 
αντίτυπα. 

Η σύμβαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Σεπτεμβρίου 2009 

ΟΙ ΣΥΜΒΑΛΛΟΜΕΝΟΙ 
ΓΙΑ ΤΟ ΕΛΛΗΝΙΚΟ ΔΗΜΟΣΙΟ 

Ο ΥΦΥΠ. ΟΙΚΟΝΟΜΙΑΣ Ο ΥΠΟΥΓΟΣ ΑΓΡΟΤΙΚΗΣ 

ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΝΙΚΟΛΑΟΣ ΛΕΓΚΑΣ ΣΩΤΗΡΙΟΣ ΧΑΤΖΗΓΑΚΗΣ 

ΓΙΑ ΤΗΝ ΑΓΡΟΤΙΚΗ ΤΡΑΠΕΖΑ 

Ο Διοικητής 
ΔΗΜΗΤΡΙΟΣ ΜΗΛΙΑΚΟΣ 

-♦- 

(3) 

Σύμβαση χρηματοδότησης του Ελληνικού Δημοσίου με 
ποσό μέχρι διακοσίων ενενήντα τριών εκατομμυρίων 
οκτακόσιων σαράντα χιλιάδων εκατόν είκοσι τριών 
ευρώ και τριών λεπτών (293.840.123,03 €). 

Στην Αθήνα σήμερα, στις 20. 8. 2009 μεταξύ: 

α) Του Ελληνικού Δημοσίου, που εκπροσωπείται, νό¬ 
μιμα στην προκειμένη περίπτωση, από τον Υπουργό 
Αγροτικής Ανάπτυξης & Τροφίμων Σωτήρη Χατζηγάκη 
και από τον Υφυπουργό Οικονομίας & Οικονομικών Νι¬ 
κόλαο Λέγκα και 

β) Της Αγροτικής Τράπεζας της Ελλάδος Α.Ε., με το 
διακριτικό τίτλο «ΑΤΕόαηΙ<», που νόμιμα εκπροσωπείται 
από το Διοικητή αυτής Δημήτριο Μηλιάκο, 

συμφωνούνται τα εξής: 

Αρθρο Ιο 

Η Αγροτική Τράπεζα της Ελλάδος Α.Ε. θα χρηματο¬ 
δοτήσει το Ελληνικό Δημόσιο με ποσό μέχρι διακοσί- 
ων ενενήντα τριών εκατομμυρίων οκτακόσιων σαράντα 
χιλιάδων εκατόν είκοσι τριών ευρώ και τριών λεπτών 
(293.840.123,03 €) προκειμένου να χρησιμοποιηθεί για 
την αναδιάρθρωση οφειλών του Ελληνικού Δημοσίου 
προς την ΑΤΕόαπΙς όπως αυτές προκύπτουν από δεκαε¬ 
πτά Συμβάσεις Χρηματοδότησης (κύριες και πρόσθετες) 
που συνάφθηκαν τα έτη 2003-2007 και δημοσιεύτηκαν 
στα ΦΕΚ 125Α78.7.2004,191 Α715.10.2004,254Α714.12.2004, 
102Α728.4.2005, 237Α730.9.2005, 295Α72.12.2005, 77ΑΊ 
11.4.2006,123Α'/16.6.2006,1494Β710.10.2006,279Α7 28.12.2006, 
206Α730.8.2007, 212Α75.9.2007, 252Α713.11.2007, 280Α7 
20.12.2007. 

Οι ως άνω οφειλές κατά κεφάλαιο ανέρχονται συνολι¬ 
κά στο ύψος των διακοσίων ενενήντα τριών εκατομμυρί¬ 
ων οκτακόσιων σαράντα χιλιάδων εκατόν είκοσι τριών 
ευρώ και τριών λεπτών (293.840.123,03 €), με λογιστικό 
30.6.2009. Το ποσό αυτό τα δύο μέρη αποδέχονται και 
αναγνωρίζουν ανεπιφύλακτα. 


Αρθρο 2ο 

Ο Υπουργός Αγροτικής Ανάπτυξης και Τροφίμων και ο 
Υπουργός Οικονομίας και Οικονομικών, που νόμιμα εκ¬ 
προσωπούν το Ελληνικό Δημόσιο, δηλώνουν με την πα¬ 
ρούσα ότι αποδέχονται για λογαριασμό του Ελληνικού 
Δημοσίου τη σύναψη σύμβασης χρηματοδότησης από 
την Αγροτική Τράπεζα της Ελλάδος Α.Ε. με ποσό μέχρι 
διακοσίων ενενήντα τριών εκατομμυρίων οκτακόσιων 
σαράντα χιλιάδων εκατόν είκοσι τριών ευρώ και τριών 
λεπτών (293.840.123,03 €) και εξουσιοδοτούν την Αγρο¬ 
τική Τράπεζα της Ελλάδος Α.Ε. να διαθέσει το προϊόν 
αυτής, για την εξόφληση των παραπάνω οφειλών. 

Μετά την εξόφληση των οφειλών αυτών, η ΑΤΕ03πΙ< δε 
θα απαιτήσει κανένα άλλο ποσό για το σκοπό αυτό. 

Σε περίπτωση που μετά τη σύναψη της παρούσας 
Χρηματοδότησης, κατατεθούν στην ΑΤΕό3πΙ< χρηματικά 
ποσά για μείωση του ανεξόφλητου Κεφαλαίου των Συμ¬ 
βάσεων Χρηματοδότησης που αναφέρονται στο άρθρο 
1, τα ποσά αυτά θα μεταφέρονται σε πίστωση λογαρι¬ 
ασμού του Ελληνικού Δημοσίου που θα υποδεικνύεται 
από το Υπουργείο Οικονομίας & Οικονομικών. 

Αρθρο 3ο 

Η σύμβαση αυτή ισχύει από 1.7.2009. 

Διάρκεια χρηματοδότησης οκτώ (8) έτη από τη σύνα¬ 
ψη της παρούσας, με περίοδο χάριτος δυο (2) ετών. 

Η αποπληρωμή του κεφαλαίου της ως άνω Χρηματο¬ 
δότησης ύψους διακοσίων ενενήντα τριών εκατομμυρί¬ 
ων οκτακόσιων σαράντα χιλιάδων εκατόν είκοσι τριών 
ευρώ και τριών λεπτών (293.840.123,03 €), θα γίνει σε 
έξι (6) ίσες συνεχείς, ετήσιες χρεολυτικές δόσεις. Κατά 
την καταβολή εκάστης δόσης θα καταβάλλονται και οι 
αναλογούντες ετήσιοι τόκοι, με βάση το επιτόκιο που 
αναφέρεται και θα είναι έντοκα απαιτητοί από τη λήξη 
εκάστης δόσης. Η καταβολή της πρώτης τοκοχρεολυ- 
τικής δόσης θα γίνει την 2.7.2012. 

Η παραπάνω Χρηματοδότηση θα επιβαρύνεται με κυ¬ 
μαινόμενο επιτόκιο, το οποίο θα είναι ίσο με το επιτόκιο 
εκτοκισμού διατραπεζικής αγοράς Ευπόοι· έξι (6) μηνών 
που ισχύει την ημέρα έναρξης εκάστης περιόδου εκτο- 
κισμού, όπως αυτό διαμορφώνεται δύο (2) εργάσιμες 
ημέρες πριν, πλέον περιθωρίου (πιατρίπ) 0,90% για όλη 
τη διάρκεια του δανείου. Ο εκτοκισμός της Χρηματο¬ 
δότησης θα γίνεται κάθε εξάμηνο και ο τόκος θα υπο¬ 
λογίζεται τοκαριθμικά επί του εκάστοτε ανεξόφλητου 
υπολοίπου της Χρηματοδότησης, με βάση το έτος των 
360 ημερών, από ημέρα σε ημέρα για τις πράγματι δι- 
ανυθείσες ημέρες κάθε περιόδου εκτοκισμού, καθ’ όλη 
τη διάρκεια αυτής, με βάση τα παραπάνω επιτόκια. Οι 
τόκοι των τεσσάρων εξαμήνων της περιόδου χάριτος θα 
καταβληθούν στο τέλος της περιόδου, ήτοι την 1.7.2011, 
χωρίς ανατοκισμό. Οι τόκοι του πρώτου εξαμήνου εκά¬ 
στης τοκοχρεολυτικής δόσης θα καταβάλλονται χωρίς 
ανατοκισμό, μαζί με τους τόκους του δεύτερου εξαμή¬ 
νου, κατά τη λήξη της δόσης. 

Σε περίπτωση καθυστέρησης πληρωμής των τόκων ή 
του κεφαλαίου θα οφείλεται τόκος υπερημερίας ίσος 
με το επιτόκιο που αναφέρεται στην παρούσα σύμβαση 
προσαυξημένο κατά μία εκατοστιαία μονάδα (1,00%). 

Αρθρο 4ο 

Ρητά συμφωνείται ότι σε περίπτωση που κατά τη 
διάρκεια της χρηματοδότησης αλλάξουν οι όροι των 

υποχρεώσεων περί κεφαλαιακής επάρκειας των Τρα¬ 
πεζών για τα δάνεια προς το Ελληνικό Δημόσιο ή και 
τους Οργανισμούς, που δανείζονται με την Εγγύηση 
του Ελληνικού Δημοσίου, η Τράπεζα, με τη σύμφωνη 
γνώμη του Ελληνικού Δημοσίου, θα έχει δικαίωμα ανα¬ 
προσαρμογής του περιθωρίου (πίθΐ-ρίη) σε επίπεδο που 
να καλύπτει το επιπλέον κόστος που συνεπάγεται για 
την τράπεζα η αλλαγή αυτή. 

Άρθρο 5ο 

Το Ελληνικό Δημόσιο παρέχει ρητώς τη συναίνεσή 
του στην ΑΤΕάαηΚ για τη δυνατότητα εκχώρησης εκ 
μέρους αυτής της παρούσας Σύμβασης και κάθε απαί¬ 
τησης που απορρέει από αυτήν ως ασφάλειας υπέρ της 
Τράπεζας της Ελλάδος, στο πλαίσιο εφαρμογής της 
υπ’ αριθμ. 54/27.2.2004 Πράξης Συμβουλίου Νομισματι¬ 
κής Πολιτικής, όπως τροποποιήθηκε με την υπ’ αριθμ. 
61/6.12.2006 πράξη Συμβουλίου Νομισματικής Πολιτικής, 
που αφορά τις προϋποθέσεις σύστασης ασφάλειας επί 
μη εμπορεύσιμων περιουσιακών στοιχείων για τη διε¬ 
νέργεια πράξεων νομισματικής πολιτικής και παροχής 
ενδοημερήσιας πίστωσης. 

Για την περίπτωση που η παρούσα Σύμβαση απο- 
τελέσει αντικείμενο εκχώρησης κατά τα ανωτέρω, το 
Ελληνικό Δημόσιο παρέχει ρητώς τη συναίνεσή του 


στην ΑΤΕάαηΙκ για τη χορήγηση προς την ενεχυρούχο 
δανείστρια Τράπεζα της Ελλάδος, τις λοιπές εθνικές 
κεντρικές τράπεζες του Ευρωσυστήματος και την Ευρω¬ 
παϊκή Κεντρική Τράπεζα (ΕΚΤ) όλων των στοιχείων και 
πληροφοριών που τυχόν εμπίπτουν στο επαγγελματικό / 
τραπεζικό απόρρητο και αφορούν την εκχωρούμενη 
λόγω ενεχύρου δανειακή απαίτηση που απορρέει από 
την παρούσα Σύμβαση ή τον οφειλέτη. 

Αρθρο 6ο 

Η παρούσα σύμβαση συντάχθηκε σε τέσσερα (4) όμοια 
αντίτυπα. 

Η σύμβαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Σεπτεμβρίου 2009 

ΟΙ ΣΥΜΒΑΛΛΟΜΕΝΟΙ 
ΓΙΑ ΤΟ ΕΛΛΗΝΙΚΟ ΔΗΜΟΣΙΟ 

Ο ΥΦΥΠ. ΟΙΚΟΝΟΜΙΑΣ Ο ΥΠΟΥΡΓΟΣ ΑΓΡΟΤΙΚΗΣ 

ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΝΙΚΟΛΑΟΣ ΛΕΓΚΑΣ ΣΩΤΗΡΙΟΣ ΧΑΤΖΗΓΑΚΗΣ 

ΓΙΑ ΤΗΝ ΑΓΡΟΤΙΚΗ ΤΡΑΠΕΖΑ 

Ο Διοικητής 
ΔΗΜΗΤΡΙΟΣ ΜΗΛΙΑΚΟΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 *ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ριΐίρ://νννννν·θΐ.(]Γ - ί-ιηίΐΙ: ννβί)ΐΐΐ35ΐβΓ.£ί@8ί·(ΐΓ 




